Παρτίζαν Βελιγραδίου (καλαθοσφαίριση ανδρών)

Η Παρτιζάν (σερβικά: Партизан / Partizan) γνωστή ως Παρτίζαν Mozzart Bet για εμπορικούς λόγους, είναι επαγγελματική ομάδα καλαθοσφαίρισης και εδρεύει στο Βελιγράδι της Σερβίας. Ιδρύθηκε ως τμήμα του πολυαθλητικού συλλόγου της Παρτιζάν Βελιγραδίου το 1945. Ο σύλλογος αγωνίζεται στην Σερβική Λιγκ, στην Αδριατική Λίγκα και στην Ευρωλίγκα.

Ιστορία & Γενικά στοιχεία
μικρογραφία|Τσιμπόνα εναντίον Παρτίζαν
Η Παρτζάν είναι η πιο επιτυχημένη ομάδα μπάσκετ στη Σερβία και μια από τις πιο επιτυχημένες στο πρωτάθλημα της πάλαι ποτέ ενωμένης Γιουγκοσλαβίας. 

Κατά τη διάρκεια της μακράς ιστορία της (περισσότερων από έξι δεκαετιών), η Παρτιζάν έχει κερδίσει 46 τρόπαια. Είναι κάτοχος 22 εθνικών τίτλων, εκ των οποίων οι τελευταίοι 12 ήταν συνεχόμενοι. Έχει κερδίσει επίσης 16 εθνικά κύπελλα μπάσκετ και 8 πρωταθλήματα Αδριατικής (ABA League). Το πιο σημαντικό τρόπαιο που έχει κατακτήσει ο σύλλογος είναι η Ευρωλίγκα στο Final Four της Κωνσταντινούπολης το 1992, νικώντας στον τελικό την ισπανική Μοντιγαλά Ζουβεντούτ. 

Εκείνη την περίοδο (1992), η Παρτίζαν έδωσε τα εντός έδρας παιχνίδια της (όπως τον κρίσιμο τυπικά εντός έδρας προημιτελικό αγώνα εναντίον της Κνορ Μπολόνια μακριά από τα εδάφη της Γιουγκοσλαβίας (στο προάστιο Φουενλαμπράδα της Μαδρίτης) καθώς η FIBA αποφάσισε να μην επιτρέψει σε ομάδες από την πρώην Γιουγκοσλαβία να παίζουν στην έδρα τους, λόγω των εχθροπραξιών στην περιοχή. Ακόμη, την ίδια περίοδο κατέκτησε το εθνικό πρωτάθλημα και το κύπελλο, επιτυγχάνοντας έτσι Τριπλ Κράουν. Η Παρτιζάν ωστόσο δεν είχε το δικαίωμα να υπερασπιστεί τον τίτλο της Ευρωλίγκα την περίοδο 1992–93, λόγω των κυρώσεων του ΟΗΕ.  

Η ομάδα έχει κερδίσει επίσης 3 Κύπελλα Κόρατς το 1978, το 1979 και το 1989. 

Το σωματείο και οι φίλαθλοι της Παρτιζάν αδελφοποιήθηκαν με το σωματείο και τους φιλάθλους του ΠΑΟΚ. Ο κατεξοχήν μεγάλος αθλητικός αντίπαλος της Παρτιζάν είναι ο συμπολίτης της Ερυθρός Αστέρας.

 Τίτλοι και διακρίσεις
Εγχώριοι 
 Πρωταθλήματα (Γιουγκοσλαβίας / Σερβίας-Μαυροβουνίου / Σερβίας) (22): 1976, 1979, 1981, 1987, 1992, 1995, 1996, 1997, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2025
 Κύπελλο (Γιουγκοσλαβίας / Σερβίας-Μαυροβουνίου / Σερβίας) (16): 1979, 1989, 1992, 1994, 1995, 1999, 2000, 2002, 2008, 2009, 2010, 2011, 2012, 2018, 2019, 2020

Περιφερειακοί
 Αδριατική Λίγκα (8): 2007, 2008, 2009, 2010, 2011, 2013, 2023, 2025

Ευρωπαϊκοί
 Κύπελλο Πρωταθλητριών Ευρώπης (1): 1992
 Ευρωπαϊκό Κύπελλο Κόρατς (3): 1978, 1979, 1989

Διεθνή Τουρνουά
Τουρνουά Βελιγραδίου:
4η θέση: 1995 ΤΟΥΡΝΟΥΑ ΜΠΑΣΚΕΤ ΒΕΛΙΓΡΑΔΙΟΥ: Τρίτος ο Ολυμπικός (04/09/95) - hyper.gr/makthes

 Παραπομπές 

 Εξωτερικοί σύνδεσμοι 
 Επίσημη ιστοσελίδα


Κατηγορία:Σερβικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1945
Κατηγορία:Σύλλογοι της Ευρωλίγκα ανδρών